als_Latn dik_Latn sag_Latn
Autoritetet ruse kanë vendosur të mos e lejojnë pjesëmarrjen e Kosovës në këtë konkurs
Prishtinë, Tiranë, 11 tetor 2013 – Shqipëria ka marrë vendim ta bojkotojë konkursin botëror të bukurisë “Miss Universe 2013”, në Moskë, pasi autoritetet ruse kanë vendosur të mos e lejojnë pjesëmarrjen e Kosovës në këtë konkurs.
Kështu, bukuroshja nga Shqipëria, Fioralba Dizdari, dhe bukuroshja nga Kosova, Mirjeta Shala, nuk do të marrin pjesë në këtë eveniment.
Gazeta “Panorama” shkruan se fotografi i njohur shqiptar, Fadil Berisha, i cili është edhe fotograf zyrtar i këtij evenimenti, ka deklaruar tërheqjen e Miss Universe Albania, Fioralba Dizdarit, menjëherë pas vendimit të autoriteteve ruse që t’ia pamundësojnë pjesëmarrjen Kosovës.
Emrat e dy vajzave shqiptare nuk janë vendosur as në ueb faqen zyrtare të Miss Universe 2013.
Vitin e kaluar, në edicionin e 61-të të Miss Universe, i cili u mbajt më 19 dhjetor, në Planet Hollywood Resort and Casino, në Las Vegas, Shqipërinë e kishte përfaqësuar Adrola Dushi, ndërsa Kosovën Diana Avdiu, e cila arriti të kualifikohej në mesin e 16 bukuroshevë të para. (r.m.)
als_Latn als_Latn als_Latn als_Latn als_Latn als_Latn